રિયલ્ટી ક્ષેત્રની ઓમૅક્સે પાંચ વર્ષમાં દેશભરમાં ૧૦ લાખ પોસાય એવાં ઘરો બાંધવાની યોજનામાં ૮૦ હજાર કરોડ રૂપિયાનું રોકાણ કરવાનો પ્લાન પડતો મૂક્યો હોવાનું ગઈ કાલે દિલ્હીમાં જણાવ્યું હતું. ૨૦૦૮માં સ્લો-ડાઉન આવતાં એની અસર થતાં આ પ્રોજેક્ટ શરૂ થઈ શક્યો ન હતો. ઓમૅક્સના ચૅરમૅન અને મૅનેજિંગ ડિરેક્ટર રોહતાસ ગોએલે જણાવ્યું હતું કે લો ઇન્કમ ગ્રુપના લોકોને ત્રણથી પંદર લાખ રૂપિયામાં પાંચ વર્ષમાં ૧૦ લાખ ઘરો ઉપલબ્ધ કરવાની યોજના માટે ગુજરાત અને મહારાષ્ટ્રના ખેડૂતો પાસેથી ડેવલપમેન્ટ માટે જમીન સંપાદન કરવા માટે ટાઇ-અપ કરી હતી, પણ વાત આગળ વધી ન હતી.